Case ID: 1233425
Sentence 11: Halbuki, ilk öncə birinci instansiya məhkəməsi tərəfindən iş üzrə mübahisələndirilən pul vəsaitinin 12307,10 olmasını və qeyd edilmiş vəsaitin çıxdığı vaxtdan məhkəmə aktı qəbul edildiyi tarixədək iki illik müddətin bitməsini nəzərə alaraq xx.xx.2019-cu il tarixədək MMC tərəfindən vəsait hesabına alınan malların ölkəyə idxalını təsdiq edən gömrük bəyannaməsini və ya idxal olunan xidmətlərin göstərilməsini təsdiq edən sənədi banka təqdim edilib-edilməməsini araşdırmalı və bundan sonra icraata xitam verilməsi məsələsinə münasibət göstərməli idi. Məhkəmə kollegiyası qeyd edir ki, göründüyü kimi işə baxan birinci instansiya məhkəməsi bu hallara əhəmiyyət vermədən Azərbaycan Respublikası İXM-nin 75 və 76-cı maddələri baxımından qanunvericiliklə müəyyən edilmiş tələblərə əməl etməmiş, təqdim edilmiş sübutları natamam araşdırmış, nəticədə Məcəllədə nəzərdə tutulmuş hüquq və vəzifələrinin realizə olunmasına maneə yaranmış, apelyasiya icraatında həmin nöqsanların aradan qaldırılması mümkün olmamışdır.